**Byforskønnelse og –vedligeholdelse**

Gruppen har beskæftiget sig med Kliplevs bymiljø og foreslår, at der på følgende pladser/hjørner

skal ske forbedringer i form af ny beplantning, belægning samt bedre vedligeholdelse. For at

sikre at der er konsensus mellem såvel tilplantning som belægning på områderne, skal arbejdet

ske i samarbejde med en anlægsgartner. Gruppen har imidlertid forslag til beplantning og

belægning, som beskrives nedenfor. Byens borgere skal inddrages i arbejdet med vedligeholdelse

af områderne, hvor det er muligt.

Det er tanken at prioritere de nedenfor nævnte punkter 1-7, således at forstå, at nogle af disse

punkter ret hurtigt vil kunne sættes i gang, idet det antages, at lokalrådet kan være behjælpelig

med kontakt til kommune/anlægsgartner.

**Forslagene omhandler følgende områder:**

1. **Kliplev Hovedgade (ved siden af pizzaria)**
2. **Hjørnet Kliplev Nygade/Bjerndrupvej (området over for Brugsen)**
3. **Parkeringspladsen foran kirkegården**
4. **Pladsen ved krydset Kliplev Hovedgade/Sdr. Landevej (ved forsamlingsgården)**
5. **Byens kunsthjørne i krydset Kliplev Hovedgade/Lundtoftvej**
6. **Område ved Skolegade/Lillegade**
7. **Platantræerne på Kliplev Hovedgade**
8. **Området bag skolen (se særskilt bilag)**
9. **Forfaldne huse (se særskilt bilag)**

**Arbejdsgruppens medlemmer:**

Nis Hye Inge-Brit Mathiesen  
Ingelise Hye Hans Frederiksen  
Uve Jensen Rene Ommen  
Lis Petersen Inger-Maria Søndergård  
Bjarne Petersen Kirsten Enig  
Karin Hansen

**Bilag 1**

ad 1 **Kliplev Hovedgade (ved siden af pizzaria)**

Området er i øjeblikket tilplantet med potentilla og nogle enkelte roser samt to træer  
 (muligvis japansk kirsebær) samt et stort birketræ.

**Forslag:**

Området tilplantes med roser og lavendler. Potentillaerne fjernes.

ad 2 **Hjørnet Kliplev Nygade/Bjerndrupvej (området over for Brugsen)**

Området består i virkeligheden af to særskilte ”pladser” med fortov imellem.

Det ene område er allerede beplantet med gul/orange liljer, som efter afblomstring

får et sjusket udseende. Med den nuværende beplantning er bedet ikke nemt at

vedligeholde.

**Forslag:**

Den nuværende beplantning fjernes og erstattes med en beplantning, som er smuk

over en længere periode (se bemærkning nedenfor om beplantning)

Det andet område ejes formentlig af TDC. Området henligger uplejet. Hvis tilladelse

gives af grundens ejer, har gruppen følgende

**forslag:**

Der lægges ny belægning på den lille plads, og der opstilles en blomsterkumme.

Blomsterfarverne i de to bede tilpasses hinanden.

ad 3 **Parkeringspladsen foran kirkegården**

Området har grus/perlesten som belægning. Pladsen er meget dårligt vedligholdt, og

er således fyldt med – til tider meget højt – ukrudt i hele vækstperioden.

Kommunens vedligeholdelse af pladsen er altså utilstrækkelig. Desuden fremstår den

store plads uden ”noget for øjet”. Eneste pynt er en række store sten, som virker

fuldstændig malplacerede. Det grønne område øst for kirkegården er ligeledes

dårligt vedligeholdt.

**Forslag:**

Det skal vurderes hvilken belægning, der er mest hensigtsmæssig.

Det foreslås, at de store sten fjernes og erstattes med et stort bed, som til-

plantes, så det harmonerer med beplantningen på byens andre hjørner

(se bemærkning nedenfor om beplantning).

Det er nødvendigt med en forbedret vedligeholdelsen af disse to områder (syd og

øst for kirkegården)

ad 4 **Pladsen ved krydset Kliplev Hovedgade/Sdr. Landevej (ved forsamlingsgården)**

Pladsen er tilplantet med græs. På området er opstillet en bænk, som trænger

meget til en renovering/udskiftning

**Forslag**

Der opstilles en blomsterkumme, og bænken males eller udskiftes.

ad 5 **Byens kunsthjørne i krydset Kliplev Hovedgade/Lundtoftvej**

Det meget synlige hjørne er en stor del af vækstsæsonen fyldt med ukrudt.

Kommunen har altså ikke vedligeholdt det på tilstrækkelig vis.

**Forslag**

Det foreslås, at frivillige deltager i vedligeholdelsen af dette hjørne.

ad 6 **Område ved Skolegade/Lillegade**

På området er der en bænk, som trænger til at renoveres/udskiftes.

**Forslag:**

Pladsen skal have ny belægning, og bænken renoveres/udskiftes.

ad 7 **Platantræerne på Kliplev Hovedgade**

Under Platantræerne er der i øjeblikket tilplantet med Potentilla.

**Forslag:**

Potentillaerne fjernes og udskiftes med lavendler og evt. blå/lilla krokus.

ad 8 **Området bag skolen**

Se særskilt bilag

ad 9 **Forfaldne huse i Kliplev**

Se særskilt bilag

**Forslag til generel beplantning omfattende punkterne 1-7 incl.**

Gruppen forestiller sig, at den gennemgående beplantning på byens pladser skal være

lavendler, som suppleres med stedsegrønne planter som fx enebær.

**Bilag 2**

ad 8

I området bag Kliplev skole er der et ret stort område, som er så sumpet, at det hidtil ikke

har kunnet anvendes. Bl.a. er SFO legepladsen ofte oversvømmet.

Det foreslås, at der anlægges en sø, som skal konstrueres således, at der kan afledes over-

fladevand fra omkringliggende områder ud i søen, som derved kan afhjælpe oversvømmelser

ved voldsom regn. Dette skal evt. ske i samarbejde med Arwos.

Området skal anlægges som en søpark og være et rekreativt område for hele byen. I kraft

af sin beliggenhed vil parken også kunne anvendes til forskellige formål i skoleregi.

Søen skal omgives af passende beplantning, og der skal opstilles udendørs motionsredskaber.

Det er endvidere tanken, at børnenes ”pumptrack bane” samt multibanen skal indgå som en

naturlig del af parken.

Anlæggelse af parken vil kræve professionel medvirken.

Kirsten Enig/24.10.2017

**Bilag 3**

ad 9

Bymiljøet i Kliplev er skæmmet af flere og flere huse og ejendomme i mere eller mindre forfald.

Det gør byen mindre attraktiv. Hvem vil købe et hus, nabo til hus i forfald. Og et par forfaldne

huse i en gade trækker værdien af alle huse ned. Disse ejendomme burde renoveres eller rives

ned. Initiativer på dette område må naturligvis foretages med respekt for den private

ejendomsret. Og kan således kun gennemføres i forståelse med ejeren af ejendommen.

Vi må skabe kontakt til kommunen for at finde de muligheder der ligger i den nedrivningspulje

som kommunen har til rådighed.

Og så foreslår jeg vi søger at etablere et selskab, A/S eller aps med en passende størrelse kapital.

Sammen med midler fra en nedrivningspulje skal denne kapital bruges til at købe disse

ejendomme og fjerne dem.

Vi har så en byggegrund i byområdet, med alle tilslutninger, vand, kloak, el og internet. Formentlig

til en pris der kan konkurrere med prisen i en nyudstykning. Grunden/matriklen skal så hurtigst

muligt sælges. For ikke at binde selskabets likviditet i flere projekter.

Til en bestyrelse i et sådant selskab må der vælges eller tilknyttes én eller flere personer med

erfaring som håndværker/entreprenør.

Den første, og måske vanskeligste, opgave vil være at få tegnet den nødvendige kapital i

selskabet. Jeg forestiller mig en størrelse på to mio kroner, der må tegnes af parter af 50 tusind kr.

Eventuelt med halvdelen i kontanter og den anden halvdel som garantibeløb.

Selskabet kan også optræde som formidler, hvis en køber kunne tænkes at købe en ejendom til

nedrivning og så bygge på matriklen. Dette er blot nogle tanker til at arbejde videre med.

Hans Frederiksen/21.10.2017